**ยาเม็ดแก้ท้องอืด ท้องเฟ้อ**

**โซดามินท์**

**ชนิดเม็ด**

**[ชื่อการค้า ปรับตามทะเบียนยา]**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า โซดามินท์ ประกอบด้วยตัวยา โซเดียมไบคาร์บอเนต (sodium bicarbonate) และ น้ำมันหอมระเหยเปปเปอร์มิ้นต์ (peppermint oil)

**1.2 ยานี้ใช้เพื่ออะไร**

* ใช้เพื่อบรรเทาอาการจุกเสียด ลดอาการระคายเคือง เนื่องจากมีกรดมากในกระเพาะอาหาร

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือแพ้ส่วนประกอบของยานี้
* เป็นโรคหัวใจ
* เป็นโรคไต หรือ โรคตับ
* เป็นโรคความดันเลือดสูง
* มีภาวะแคลเซียมในเลือดต่ำ
* มีภาวะเลือดเป็นด่างสูง
* กำลังใช้ยาสเตอรอยด์

**2.2 ข้อควรระวัง เพื่อความปลอดภัย ให้บอกแพทย์หรือเภสัชกรหากท่านมีภาวะต่อไปนี้**

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.

* ใช้ยา สมุนไพร อาหารเสริมอื่นอยู่
* หญิงตั้งท้อง หรือ อยู่ระหว่างให้นมลูก

**3. วิธีใช้ยา**

**3.1 ขนาดและวิธีใช้**

* ผู้ใหญ่: กินครั้งละ 3-6 เม็ด
* เด็ก 6-12 ปี: กินครั้งละ 1-3 เม็ด
* กินหลังอาหาร วันละ 3 ครั้ง หรือเมื่อมีอาการ

**3.2 หากลืมกินยาควรทำอย่างไร**

* หากยังมีอาการของโรคอยู่ ให้กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
* หากไม่มีอาการของโรคแล้ว สามารถหยุดยาได้

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติ ให้รีบไปโรงพยาบาลพร้อมนำยานี้หรือบรรจุภัณฑ์ยาติดตัวไปด้วย

**4. ข้อควรปฏิบัติระหว่างใช้ยานี้**

* ไม่นำยานี้ให้ผู้อื่นกิน แม้ว่าจะเป็นโรคหรือมีอาการเดียวกัน เพื่อความปลอดภัยในการใช้ยา
* ไม่ควรใช้ยานี้นานกว่า 2 สัปดาห์ หากอาการไม่ดีขึ้น ควรปรึกษาแพทย์หรือเภสัชกร

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**5. อันตรายที่อาจเกิดจากยา**

* 1. **อาการที่ต้องรีบไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง
* บวมน้ำ
	1. **อาการที่ไม่จำเป็นต้องรีบไปพบแพทย์ ยกเว้นกรณีที่อาการรุนแรง**
* ปวดหน่วง ๆ ที่ท้อง

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: ยาเม็ด
* ตัวยาสำคัญ:
* โซเดียมไบคาร์บอเนต 300 มิลลิกรัม
* น้ำมันหอมระเหยเปปเปอร์มิ้นต์ 0.003 มิลลิลิตร
* ขนาดบรรจุ: ภาชนะบรรจุขนาดไม่เกิน 10 เม็ด

 (ตามที่ขึ้นทะเบียน)